Honoluluo

Honolulu (esperantigita Honoluluo laŭ PIV; ankaŭ troveblas Honolulo rete) estas la ĉefurbo kaj la plej granda urbo de la usona ŝtato Havajo. La urbo lokiĝas sur la sudorienta bordo de la insulo Oahu. Laŭ la stato de 2020 en la urbo Honoluluo vivis 350 964 loĝantoj sur areo de 177,2 kvadrataj kilometroj, kio rezultigas loĝdenson de 1 981 loĝantoj/km², kaj 876 156 personoj en ĝia aglomeraĵo (la tuta insulo Oahu). La mondfama marbordo Waikiki lokiĝas tie ĉi. Waikiki estas konsiderata la centro de la turismo-industrio en Havajo; centmiloj da turistoj vizitas Waikiki ĉiujare. Ankaŭ tri vulkanetoj lokiĝas en Honolulu: Lē'ahi (Diamond Head), Koko (Koko Head) kaj Pūowaina (Punchbowl). Servoj Internacia Flughaveno de Honoluluo Universitato de Havajo ĉe Manoa Metroo de Honoluluo Partneraj urboj Inter la partneraj urboj de Honoluluo estas: Jangĝoŭ (ĉine 扬州市 / 揚州市), Ĉinio Famuloj Naskiĝloko interalie de Morrnah Simeona (1913-1992), sanigistino, kaj de usona prezidento Barack Obama (1961-). En Honoluluo mortis: hungara-usona fizikisto György Békésy (1899-1972) hungara rabeno Ferenc Hevesi (1898-1952). Esperantistoj Agnes Baldwin Alexander (1875-1971), probable la unua esperantisto de Havajo Eliot Saint-John, naskiĝis en 1990, studento Eksteraj ligiloj oficiala retejo de la urbo kaj kantono Honoluluo Arkivigite je 2018-04-05 per la retarkivo Wayback Machine (angle) retejo de la havaja televido (angle) turisma retejo (angle, ĉine, france, germane, hispane, japane, koree) Referencoj